Diari Oficial de la Generalitat Valenciana


Sumari del DOGV 4438, del 12-02-2003 (2003/1296)

ACORD de 20 de desembre de 2002, de la Comissió Territorial d'Urbanisme de València, relatiu a la modificació número 1 relativa a l'ampliació de l'equipament escolar a Montichelvo.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   4438

Data del DOGV
:   12-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1296


Data del document
:   20-12-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Montitxelvo
    * pla d'urbanisme

ACORD de 20 de desembre de 2002, de la Comissió Territorial d'Urbanisme de València, relatiu a la modificació número 1 relativa a l'ampliació de l'equipament escolar a Montichelvo. [2003/F1296]
  
Vist l'expedient remés per l'Ajuntament de Montichelvo, referit a la modificació número 1 relativa a l'ampliació de l'equipament escolar, i de conformitat amb els següents:
  
Antecedents de fet
  
Primer
  
El projecte es va sotmetre a informació pública per mitjà d'acord del Ple de l'ajuntament en la sessió del dia 16 de juliol de 2002. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan el dia 14 d'octubre de 2002.
  
Segon
  
El projecte consta de memòria informativa i justificativa, plans d'informació i plans d'ordenació.
  
Tercer
  
La modificació té per objecte l'ampliació de l'equipament educatiu on se situa el col·legi públic Micairent, en una parcel·la de sòl urbà.
  
Per mitjà de la modificació es produïx un canvi de qualificació del sòl, ja que la citada superfície d'equipament educatiu cultural de la xarxa primària s'amplia de 1.498 metres quadrats a 1.786 metres quadrats.
  
L'ampliació es produïx de la manera següent:
  
- Cap al nord, 281 metres quadrats de la xarxa viària passa a sòl dotacional equipament educatiu cultural.
  
- Cap a l'est, 21 metres quadrats de sòl edificable i 9 metres quadrats de sòl dotacional equipament esportiu, passen a tindre la qualificació de sòl dotacional equipament educatiu cultural.
  
- Cap a l'est igualment, 23 metres quadrats de sòl dotacional equipament educatiu cultural, passen a tindre la qualificació de sòl dotacional equipament esportiu.
  
Com a conseqüència de la modificació augmenta lleugerament la superfície de l'equipament esportiu en 14 metres quadrats.
  
Quart
  
Montichelvo té el Pla General d'Ordenació Urbana aprovat definitivament per la Comissió Territorial d'Urbanisme amb data 5 de novembre de 1998.
  
Cinqué
  
La Comissió Informativa de la Comissió Territorial d'Urbanisme de València, en la sessió del 16 de desembre de 2002, va emetre informe relatiu al projecte que ens ocupa, i es complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió del 20 de desembre de 2002, acorda:
  
Aprovar definitivament la modificació número 1 del Pla General de Montichelvo, relativa a l'ampliació de l'equipament escolar.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 20 de desembre de 2002.- El secretari de la Comissió Territorial d'Urbanisme: José Manuel Palau Navarro.